5
4

APSTIPRINĀTS

Salaspils novada pašvaldības 

Iepirkuma komisijas

2024. gada 6. marta sēdē

Protokols Nr.1

Atklāta konkursa

(virs ES sliekšņa)

 “Salaspils novada pašvaldības darbinieku veselības apdrošināšana”

Iepirkuma identifikācijas Nr. SNP 2024/6
Nolikums

Salaspils, 2024
1. VISPĀRĪGĀ INFORMĀCIJA UN PRASĪBAS, PIEDĀVĀJUMA DERĪGUMA TERMIŅŠ

1.1. Informācija par iepirkuma priekšmetu

1.1.1. Iepirkuma metode – atklāts konkurss, kas notiek saskaņā ar Publisko iepirkumu likumu, citiem normatīvajiem aktiem un šajā nolikumā (turpmāk tekstā – Nolikums) noteikto kārtību (turpmāk tekstā - Konkurss).

1.1.2. Iepirkuma priekšmets - Salaspils novada pašvaldības administrācijas un pašvaldības iestāžu (turpmāk tekstā visas kopā – Pasūtītāji) darbinieku veselības apdrošināšana uz 2 gadiem saskaņā ar šo Nolikumu un Tehniskās Specifikācijas (1. Pielikums) prasībām, kas ir neatņemama šī Nolikuma sastāvdaļa. Salaspils novada pašvaldības kapitālsabiedrībām (SIA “Salaspils veselības centrs”, PSIA “Valgums-S” un SIA “Salaspils Siltums”) ir tiesības noslēgt ar konkursā uzvarējušo pretendentu atsevišķu līgumu par apdrošināšanas polišu iegādi uz tādiem pašiem nosacījumiem, kādu slēgs Salaspils novada pašvaldība.

1.1.3. Konkursa mērķis - realizēt apvienoto iepirkumu un noteikt saimnieciski visizdevīgāko piedāvājumu.

1.1.4. Iepirkuma identifikācijas numurs: SNP 2024/6
1.1.5. CPV kods: 66512200-4 (Veselības apdrošināšanas pakalpojumi).

1.2. Centralizētā iepirkuma institūcija

1.2.1. Centralizētā iepirkumu institūcija ir Salaspils novada pašvaldība, reģ. Nr. 90000024008, Līvzemes iela 8, Salaspils, LV-2169.

1.2.2. Iepirkumu komisijas kontaktpersona: Silvija Puriņa, tel. 29444942, e-pasts silvija.purina@salaspils.lv.
1.2.3. Nolikuma izstrādē un iesniegto piedāvājumu vērtēšanā Pasūtītājs izmanto nominētā apdrošināšanas brokera SIA «Apdrošināšanas un Finansu Brokers» (Licences Nr. 06.09.01/10) pakalpojumus (turpmāk tekstā – Brokeris). Brokera pienākumos ietilpst arī iepirkuma līgumu pārraudzīšana un apkalpošana, t.sk., Pakalpojumu ņēmēju darbinieku konsultēšana par Iepirkuma rezultātā iegādāto veselības apdrošināšanas polišu izmantošanu u.c. ar apdrošināšanu saistītiem jautājumiem. Kopējais atlīdzības apmērs, ko Pretendents maksā brokerim iepirkuma līguma ietvaros ir 1,8% (viens komats astoņi procenti) no iepirkuma līguma summas, nepārsniedzot kopējo atlīdzību 9 999 EUR (deviņus tūkstošus deviņi simti deviņdesmit deviņus eiro) par divu gadu līgumu.
1.3. Ziņas par Pasūtītājiem

1.3.1. Šī Konkursa ietvaros „Pasūtītājs” ir:

1.3.1.1. Salaspils novada pašvaldības Administrācija 

1.3.1.2. Daugavas muzejs 

1.3.1.3. Salaspils kultūras nams

1.3.1.4. Salaspils mūzikas un mākslas skola

1.3.1.5. Pirmsskolas izglītības iestādes:

1.3.1.5.1. "Saime"

1.3.1.5.2. "Daugaviņa"

1.3.1.5.3. "Salaspils 1.pirmsskola" struktūrvienības “Saulīte un Jāņtārpiņš”
1.3.1.5.4. "Salaspils 2.pirmsskola" struktūrvienība "Ritenītis"

1.3.1.5.5. "Atvasīte"

1.3.1.6. Salaspils 1. vidusskola

1.3.1.7. Salaspils pamatskola
1.3.1.8. Salaspils novada Būvvalde

1.3.1.9. Salaspils novada bāriņtiesa 

1.3.1.10. Salaspils pašvaldības dzīvokļu fonds

1.3.1.11. Salaspils sporta skola 

1.3.1.12. Salaspils sporta nams

1.3.1.13. Salaspils novada bibliotēka 

1.3.1.14. Salaspils novada sociālais dienests 

1.3.1.15. Komunālais dienests 

1.3.1.16. Salaspils pašvaldības policija

1.3.1.17. Salaspils sporta nams

1.3.1.18. SIA “Salaspils veselības centrs” (tikai gadījumā, ja izteiks vēlēšanos iegādāties polises)

1.3.1.19. PSIA “Valgums-S” (tikai gadījumā, ja izteiks vēlēšanos iegādāties polises)

1.3.1.20. SIA “Salaspils Siltums” (tikai gadījumā, ja izteiks vēlēšanos iegādāties polises)

1.3.2. Uz līguma slēgšanas brīdi, Pasūtītājs no iestāžu budžeta iegādāsies apdrošināšanas polisi aptuveni 900 darbiniekiem, savukārt līguma darbības laikā paredzams, ka daļa darbinieku tiks izslēgti no polises, bet citi pievienoti sakarā ar darbinieku mainību Salaspils novada pašvaldības administrācijā un  pašvaldības iestādēs.

1.4. Līguma izpildes vieta un termiņš
1.4.1. Līguma izpildes vieta ir visa Latvijas teritorija.

1.4.2. Piedāvājuma derīguma termiņa periodā Pasūtītājs noslēgs iepirkuma līgumu ar Konkursā uzvarējušo pretendentu. Līgumu paredzēts noslēgt uz 2 (diviem) gadiem, sākot no 2024.gada 01.aprīļa.

1.4.3. Gadījumā, ja Pasūtītajam objektīvu iemeslu dēļ nav iespējams noslēgt līgumu līdz 2024.gada 01. aprīlim, tad līgums tiek slēgts datumā, kad tas kļūst iespējams un tas darbojas 2 (divus) gadus no līguma spēkā stāšanās dienas.

1.4.4. Gadījumā, ja Pasūtītajam objektīvu iemeslu dēļ nav iespējams turpināt Līguma izpildi otrajā apdrošināšanas periodā, tas paziņo par to laicīgi, ne vēlāk kā 3 (trīs) mēnešus pirms otrā apdrošināšanas perioda sākuma.
1.5. Piedāvājuma derīguma termiņš

1.5.1. Pretendenta iesniegtais piedāvājums ir derīgs, t.i., saistošs iesniedzējam, līdz iepirkuma līgumu noslēgšanai, bet ne mazāk kā 3 mēnešus, skaitot no Konkursa Nolikuma 3.3.punktā noteiktās piedāvājumu atvēršanas dienas. 

1.5.2. Ja objektīvu iemeslu dēļ iepirkuma līgumu nevar noslēgt 8.1.4.punktā noteiktajā termiņā, Pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo Pasūtītājam. 

2. NOLIKUMA SAŅEMŠANA INFORMĀCIJAS APMAIŅAS KĀRTĪBA UN PAPILDUS INFORMĀCIJAS PIEPRASĪŠANA

2.1. Pasūtītājs nodrošina brīvu un tiešu elektronisku pieeju iepirkuma Nolikumam un tā pielikumiem, kuri ir Nolikuma neatņemamas sastāvdaļas, un citiem iepirkuma procedūras dokumentiem Elektronisko iepirkumu sistēmas (turpmāk – EIS) e-konkursu apakšsistēmā (https://www.eis.gov.lv/EKEIS/Procurement/116182).
2.2. Konkursa Nolikums, tā grozījumi un cita informācija par iepirkuma procedūras norisi tiek publicēta EIS e-konkursu apakšsistēmā (https://www.eis.gov.lv/EKEIS/Procurement/116182).
2.3. Paziņojums par Konkursa Nolikumu un tā grozījumiem tiek publicēts arī Iepirkumu uzraudzības biroja (turpmāk – IUB) tīmekļa vietnē: www.iub.gov.lv.
2.4. Uzaicinājums piedalīties Konkursā tiek publicēts EIS e-konkursu apakšsistēmā (https://www.eis.gov.lv/EKEIS/Procurement/116182) un IUB tīmekļa vietnē: www.iub.gov.lv un Eiropas Savienības Oficiālajā Vēstnesī.
2.5. Lejupielādējot iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta EIS e-konkursu apakšsistēmā (https://www.eis.gov.lv/EKEIS/Procurement/116182).
2.6. Informācijas apmaiņa starp Pasūtītāju, piegādātājiem un pretendentiem notiek rakstveidā nododot to personiski vai nosūtot elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.
2.7. Saziņas dokumentā ietver iepirkuma procedūras nosaukumu un identifikācijas numuru.
2.8. Ja piegādātājs ir laikus pieprasījis papildu informāciju par Nolikumu, Komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām un publicē atbildes, norādot arī uzdotos jautājumus, EIS e-konkursu apakšsistēmā attiecīgā iepirkuma sadaļā.

2.9. Ja Pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā, kur ir pieejami šie dokumenti, ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra. Nepieciešamības gadījumā tiek mainīts arī piedāvājumu iesniegšanas termiņš.
3. PIEDAVĀJUMU IESNIEGŠANAS UN ATVĒRŠANAS VIETA UN KĀRTĪBA

3.1. Piedāvājumi ir iesniedzami tikai elektroniski, izmantojot EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.
3.2. Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/ProcurementProposals/116182  saskaņā ar EIS e-konkursu apakšsistēmā noteiktajiem termiņiem vienā no 4.1.punktā minētajiem formātiem. Piedāvājumi, kas iesniegti pēc šajā Konkursa nolikumā noteiktā piedāvājuma iesniegšanas termiņa, netiks izskatīti.
3.3. Piedāvājumu atvēršana sākas tūlīt pēc piedāvājuma iesniegšanas termiņa beigām saskaņā ar EIS e-konkursu apakšsistēmā noteiktajiem termiņiem, EIS e-konkursu apakšsistēmā https://www.eis.gov.lv/EKEIS/Supplier/ProcurementProposals/116182.
3.4. Piedāvājumu atvēršana notiek izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.

3.5. Katrs Komisijas loceklis, Konkursa dokumentācijas sagatavotājs un Komisijas sekretārs EIS e-konkursu apakšsistēmā paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā un nav ar tiem saistīts.

3.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.

3.7. Piedāvājumu vērtēšanu un lēmumu pieņemšanu komisija veic slēgtā sēdē.

3.8. Iesniegto piedāvājumu pretendents var grozīt, papildināt vai atsaukt tikai līdz piedāvājuma iesniegšanas termiņa beigām, iesniedzot attiecīgo dokumentu EIS e-konkursu apakšsistēmā, attiecīgi to noformējot kā „PAPILDINĀJUMI”, „LABOJUMI” vai „ATSAUKUMS”.
3.9. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Konkursā.
3.10. Ja pretendents pieprasa izsniegt piedāvājumu atvēršanas sanāksmes protokola kopiju, Komisija to izsniedz 3 (trīs) darba dienu laikā pēc pieprasījuma saņemšanas.

4. KONKURSA PIEDĀVĀJUMA NOFORMĒJUMS

4.1. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/ProcurementProposals/116182), ievērojot šādas pretendenta izvēles iespējas:
4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
4.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.

4.3. Sagatavojot piedāvājumu, pretendents ievēro, ka:

4.3.1. pieteikuma veidlapa, tehniskais un finanšu piedāvājums saskaņā ar e‑konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā;
4.3.2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);
4.3.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
4.4. Iesniedzot piedāvājumu, pretendents pilnībā atzīst visus Konkursa Nolikumā (t.sk., tā pielikumos un formās, kuras ir ievietotas EIS e-konkursu apakšsistēmas šīs iepirkuma procedūras sadaļā) ietvertos nosacījumus.

4.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
4.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (t.sk., ņemot vērā arī PIL 38.panta astotās daļas regulējumu).

4.8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

4.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.

4.10. Pretendentam ir pilnībā jāsedz piedāvājuma sagatavošanas un iesniegšanas izmaksas.

4.11. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.

5. NOSACĪJUMI DALĪBAI KONKURSĀ

5.1. Komisija izslēgs Pretendentu no turpmākas dalības konkursā, ja:

5.1.1. Uz pretendentu, katru dalībnieku (ja pretendents ir personu apvienība), katru biedru (ja pretendents ir personālsabiedrība), uz pretendenta norādīto apakšuzņēmēju, kura sniedzamo pakalpojumu vērtība ir no 10000 EUR, uz pretendenta norādīto personu, uz kuras iespējām tas balstās, lai apliecinātu pretendenta kvalifikāciju, nedrīkst attiekties kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punkta izslēgšanas gadījumiem;

5.1.2. uz to attieksies Starptautisko un Latvijas Republikas nacionālo sankciju likuma 11.1 panta pirmajā daļā noteiktais izslēgšanas nosacījums (uz pretendentu, kuram būtu piešķiramas līguma slēgšanas tiesības, no turpmākās dalības iepirkumā).
5.2. Pretendents ir reģistrēts likumā noteiktajā kārtībā un likumā noteiktajos gadījumos. Pretendentam ir licence attiecīgo apdrošināšanas pakalpojumu sniegšanai.

6. IESNIEDZAMIE DOKUMENTI

6.1. Pretendentu atlases dokumenti

6.1.1. Pretendenta pieteikums dalībai Konkursā (2.pielikums). Pieteikumu paraksta pretendenta vadītājs vai vadītāja pilnvarota persona. Ja piedāvājumu paraksta pilnvarotā persona, piedāvājuma atlases dokumentiem jāpievieno atbilstoši noformētas pilnvaras oriģināls. Pieteikumā norāda pretendenta nosaukumu un rekvizītus, kā arī apliecina, ka visas piedāvājumā sniegtās ziņas par pretendentu ir patiesas.

6.1.2. Ārvalstu pretendentiem - Uzņēmumu reģistram vai Komercreģistram līdzvērtīgas reģistrējošas iestādes ārvalstīs izdotas reģistrācijas apliecības kopija .

6.1.3. Licence veselības apdrošināšanas pakalpojuma sniegšanai. Ārvalstu uzņēmumi iesniedz izziņas vai pakalpojumu sniegšanas atļaujas, ko izsniegušas līdzvērtīgas nozares institūcijas vai profesiju vai arodu reģistri citā valstī, kur pretendents reģistrēts.

6.2. Tehniskais piedāvājums

6.2.1. Tehnisko piedāvājumu sagatavo saskaņā ar Tehniskajā specifikācijā (1.Pielikums) noteiktajām prasībām.

6.2.2. Tehniskajā piedāvājumā jāietver:

6.2.2.1. Aizpildīta Tehniskā piedāvājuma forma, par pamatu ņemot Tehnisko specifikāciju (1.Pielikums)

6.2.2.2. Pilns apdrošināšanas programmu apraksts, norādot visus ierobežojumus, limitus un apakšlimitus;

6.2.2.3. Izņēmumu saraksts – Pretendents aizpilda Izņēmumu salīdzinājuma tabulu, kurā uzskaitīti pakalpojumi un diagnozes, kas piedāvāto programmu ietvaros netiks segtas (Pielikums Nr.6). Izņēmumu saraksts nedrīkst būt pretrunā ar apdrošināšanas noteikumiem un programmu aprakstiem.

6.2.2.4. laboratorisko izmeklējumu saraksts (Pielikums Nr.7); Pretendentam obligāti sarakstā jāiekļauj tie laboratoriskie izmeklējumi, kas noteikti kā minimālās prasības, pretējā gadījumā Pretendenta piedāvājums var tikt noraidīts. Papildus iekļautie laboratoriskie izmeklējumi tiks vērtēti saskaņā ar vērtēšanas kritērijiem.

6.2.2.5. pakalpojumu cenrāži, kas tiek piemēroti atlīdzinot izdevumus par pakalpojumiem, kas saņemti ārpus Pretendenta līgumorganizācijām;

6.2.2.6. pakalpojumu saņemšanas kārtība, norādot pakalpojumus, kuri tiek segti tikai pēc čeku iesniegšanas, pamatojot, kādēļ nav pieejams tiešais norēķins līgumiestādē;

6.2.2.7. numurēts pretendenta līgumiestāžu saraksts Rīgā, norādot pakalpojumu veidus (pacienta iemaksas, maksas ārstu konsultācijas un izmeklējumi, stacionārie pakalpojumi u.c.), par kuriem ar konkrēto iestādi noslēgts tiešā norēķina līgums atbilstoši paraugam 4.pielikumā; 

6.2.2.8. līgumiestāžu saraksts Salaspils novadā saskaņā ar pievienoto tabulu “Līgumiestāžu skaits” (sk. 4.Pielikums). Par atsevišķām līgumiestādēm tiks uzskatītas arī vienas iestādes filiāles;

6.2.2.9. informācija par kārtību, kāda tiek piemērota, veicot izmaiņas apdrošināmo personu sarakstā (pievienojot un izslēdzot darbiniekus no apdrošināmo saraksta);

6.2.2.10. darbinieku ģimenes locekļu apdrošināšanas nosacījumi;

6.2.2.11. apdrošināšanas noteikumi;

6.2.3. Pretendentam jāsagatavo piedāvājums tā, lai tas saturētu visu informāciju, kas nepieciešama vērtēšanas procesā saskaņā ar Nolikuma 6.2.2.punktā un tā apakšpunktos noteikto.

6.2.4. Ja pretendenta iesniegtie veselības apdrošināšanas noteikumi ietver nosacījumus, kas ir pretrunā ar kādu citu Tehniskā piedāvājuma sadaļu, tad nosacījumi, kas iekļauti pārējās Tehniskā piedāvājuma sadaļās tiks uzskatīti prioritāriem. 
6.3. Finanšu piedāvājums 

6.3.1. Finanšu piedāvājumā norāda apdrošināšanas prēmiju vienam darbiniekam, kā arī kopējo prognozēto apdrošināšanas prēmiju, par kādu tiks sniegts Tehniskajai specifikācijai atbilstošs pakalpojums Pasūtītāju darbiniekiem saskaņā ar Finanšu piedāvājuma formas (3.pielikums) 1.tabulu. Pamatprogrammai cena tiek norādīta par vienu apdrošināšanas periodu, kā arī par 2 pilniem apdrošināšanas gadiem, savukārt, zobārstniecības papildprogrammai, ja tā nav iekļauta programmā, ko sedz darba devējs, Pretendents norāda gada prēmiju vienam apdrošināšanas periodam, kas netiks mainīta arī otram apdrošināšanas periodam.

6.3.2. Finanšu piedāvājumā norādītajās apdrošināšanas prēmijās jābūt iekļautiem visiem nodokļiem, nodevām, ar piedāvājuma sagatavošanu un polišu apkalpošanu saistītajām administratīvajām izmaksām.

6.3.3. EIS e-konkursu apakšsistēmā Finanšu piedāvājuma sadaļā jānorāda kopējā līgumsumma vienam apdrošināšanas periodam (cena vienam darbiniekam x 900) (EUR bez PVN). 
      6.4. Eiropas vienotais iepirkuma procedūras dokuments

6.4.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu kvalifikācijas prasībām. Ja kandidāts izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst kvalifikācijas prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība vai personālsabiedrība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapa pieejama: https://ec.europa.eu/tools/espd. Pasūtītājs ir tiesīgs jebkurā iepirkuma procedūras stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.

6.4.2. Sagatavot Eiropas vienoto iepirkuma procedūras veidlapu var, izmantojot Eiropas Komisijas tīmekļa vietnē izveidoto rīku https://ec.europa.eu/growth/tools-databases/espd/filter?lang=lv, kā arī Iepirkumu uzraudzības biroja tīmekļa vietnē ievietoto veidlapu MS Word formātā (http://www.iub.gov.lv/lv/node/587).

7. PIEDĀVĀJUMA VĒRTĒŠANAS UN IZVĒLES KRITĒRIJI

7.1. Piedāvājuma vērtēšanas principi

7.1.1. Pretendentu piedāvājumu atbilstību Nolikumā noteiktajām noformējuma prasībām, pretendentu atlasi un piedāvājumu vērtēšanu Komisija veic slēgtā sēdē bez pretendentu klātbūtnes.

7.1.2. Iesniegtajiem piedāvājumiem jāatbilst visām Konkursa Nolikumā izvirzītajām prasībām. Ja pretendents vai piedāvājums neatbilst konkursa Nolikumā noteiktajām prasībām, komisija ir tiesīga piedāvājumu noraidīt un tālāk neizvērtēt.

7.1.3. Komisija katrā vērtēšanas posmā vērtē tikai to pretendentu piedāvājumus, kas piedalās turpmākajā iepirkuma procedūrā.

7.1.4. Komisija izvērtē tikai tos piedāvājumus, kuri atbilst tehniskajā specifikācijā norādītajām minimālajām prasībām.

7.2. Piedāvājuma vērtēšanas kritēriji

7.2.1. Iepirkuma komisija izvēlas saimnieciski izdevīgāko piedāvājumu, kas atbilst visām iepirkuma prasībām un Tehniskajai specifikācijai.

7.2.2. Saimnieciski izdevīgākā piedāvājuma novērtēšanas kritēriji un par katru no tiem maksimāli iespējamais punktu skaits ir norādīts tabulā:

	Nr.p.k.
	Novērtēšanas kritērijs
	Maksimālais punktu skaits
	Kritērija apzīmējums

	1.
	Pamatprogrammas cena (Sk. 3. pielikumu – “Finanšu piedāvājuma forma”) 
	5
	C

	2.
	Pamatprogrammas kvalitāte, t.sk.:

2.1. Izņēmumu/ierobežojumu salīdzinājums
2.2. Apmaksāto laboratorisko izmeklējumu klāsts 
2.3. Papildus iekļauto pakalpojumu klāsts, t.sk.:

2.3.1. zobārstniecība ar 50% apmaksu un limitu 100 EUR 

2.3.2. konsultācijas un izmeklējumi onkoloģijas pacientiem
2.3.3. Maksas stacionāro pakalpojumu limits vienam saslimšanas gadījumam 1000 EUR
	20

12

15

5

10
	I
AL
AP

	3.
	Līgumiestāžu skaits, t.sk.:

3.1. Līgumiestāžu skaits Rīgā 

3.2. Līgumiestāžu skaits Salaspils novadā

3.3. Prioritārās līgumiestādes ārpus Salaspils novada
	5

7

15
	L

LS

LP

	4.
	Atvērtā polise neparedzētu izdevumu segšanai 1000 EUR
	3
	P

	5. 
	Ģimenes locekļu apdrošināšana
	3
	ĢI


7.2.3. Komisijas locekļi individuāli, ar punktu piešķiršanu vērtē pamatprogrammas kvalitāti. Punktu skaits par pārējiem kritērijiem tiek aprēķināts matemātiski, tomēr komisijas locekļiem ir tiesības samazināt piešķirto punktu skaitu par kritēriju 2.1., ja pretendenta piedāvājums iekļauj būtiskus ierobežojumus attiecībā uz polises izmantošanu vērtējamā kritērija ietvaros.

7.2.4. Punktu piešķiršanas kārtība:

	1.
	Cena, C, maks. punktu skaits 5
Punktu piešķiršanas kārtība, vērtējot pretendenta piedāvāto prognozēto līgumcenu par abiem apdrošināšanas periodiem – 2 gadiem (sk. Finanšu piedāvājuma formu) notiek atbilstoši zemāk norādītajai formulai: 

C =  5 x Cminim. /Ci ,
  

kur:

· C minim. – zemākā piedāvātā kopējā līgumcena;

· Ci  – konkrētā pretendenta piedāvātā kopējā  līgumcena;

· C – konkrētā pretendenta piedāvājumā iegūtais punktu skaits par šo kritēriju.

	2a
	Pamatprogrammas kvalitāte: 

· izņēmumu un ierobežojumu salīdzinājums, I, maks. punktu skaits 20
Piedāvātajām pamatprogrammām pilnībā jāatbilst Tehniskās specifikācijas noteikumiem, tomēr papildus punkti par šo kritēriju tiks piešķirti tiem pretendentiem, kuru piedāvātās programmas paredz mazāk izņēmumus un ierobežojumus attiecībā uz apmaksājamajiem pakalpojumiem;

Šim nolūkam tiks apkopoti visi pretendentu programmās iekļautie izņēmumi un ierobežojumi, izsvītroti tie, kas iekļauti visu pretendentu piedāvājumos, bet pārējie tiks saskaitīti un izvērtēti pēc to nozīmības. Iepirkumu komisijai ir tiesības piešķirt katram izņēmumam un ierobežojumam vērtību no 1 (par mazsvarīgu izņēmumu) līdz 3 (par būtisku ierobežojumu) atkarībā no tā, cik ielā mērā attiecīgais izņēmums vai ierobežojums ietekmē programmas kvalitāti. Iegūtā summa tiks vērtēta pēc apgrieztās proporcionalitātes principa – Pretendentam ar mazāko punktu skaitu par izņēmumiem un ierobežojumiem tiks piešķirts maksimālais vērtējums - 20 vērtējuma punkti par šo kritēriju. 

Pārējiem Pretendentiem vērtējuma punkti par šo kritēriju tiks aprēķināti atbilstoši zemāk norādītajai formulai:

I =   20 x Iminim./ Iu,
  

kur:

· I minim. – punkti par izņēmumu un ierobežojumu skaitu programmā, kurā šis punktu skaits ir vismazākais;

· Iu – konkrētā pretendenta punkti par izņēmumu un ierobežojumu skaitu un nozīmīgumu;

· I – konkrētā pretendenta iegūtais punktu skaits par šo kritēriju.



	2b
	Pamatprogrammas kvalitāte: 

· apmaksāto laboratorisko izmeklējumu klāsts, AL, maks. punktu skaits 12
Papildus punkti par šo kritēriju tiks piešķirti tiem pretendentiem, kuru piedāvātās programmas sedz lielāku laboratorisko izmeklējumu skaitu nekā nepieciešams saskaņā ar obligātajām minimālajām prasībām.

Ja pretendenta programmā būs iekļauti tikai tie laboratoriskie izmeklējumi, kas minēti minimālajās prasībās – pretendentam par šo kritēriju punkti netiks piešķirti. Pretendentiem, kuri piedāvātajās programmās iekļaus lielāku apmaksājamo laboratorisko izmeklējumu skaitu, punkti par šo kritēriju tiks piešķirti atbilstoši papildu iekļautajam izmeklējumu apjomam saskaņā ar Pielikumu nr. 7. Ja pretendenta piedāvātais apmaksāto laboratorisko izmeklējumu skaits (procentos no kopējā laboratorisko izmeklējumu saraksta, sk. Pielikumu Nr. 7) būs lielāks nekā noteikts minimālajās prasībās, tam tiks piešķirti papildu punkti atbilstoši zemāk minētajai gradācijai:

· no 18% līdz 25% - 1 punkts
· no 26 līdz 39%  – 3 punkti;

· no 40% līdz 54% – 6 punkti;

· 55% līdz 69% – 8 punkti;

· 70% līdz 84% – 10 punkti;

· 85% vai vairāk – 12 punkti par šo kritēriju.



	2c
	Pamatprogrammas kvalitāte: 

· Papildus iekļauto pakalpojumu klāsts, AP, maks. punktu skaits 30
Pretendenti, kuru piedāvātajās programmās papildus minimālajām prasībām būs iekļauti uzlabojumi, nepārsniedzot minētos budžeta ierobežojumus, saņems papildu punktus (sk. Tehniskās specifikācijas 2.punktu) atbilstoši šādiem kritērijiem:

· Programmā iekļautas ārstu konsultācijas un izmeklējumi pēc onkoloģiskās diagnozes noteikšanas ar gada limitu 150 EUR – tiek piešķirti 5 vērtējuma punkti par šo kritēriju

· Programmā iekļauta zobārstniecības papildprogramma ar 50% apmaksu un gada limitu 100 EUR – tiek piešķirti 15 punkti par šo kritēriju

· Maksas stacionāro pakalpojumu limits palielināts no 750 uz 1000 EUR vienam saslimšanas gadījumam – pretendentam tiek piešķirti papildus 10 punkti par šo kritēriju

	3a
	Līgumiestāžu skaits: 

· līgumiestāžu skaits Rīgā, L, maks. punktu skaits 5

Šī vērtēšanas kritērija ietvaros, par Pretendenta līgumiestādēm tiks uzskatītas ambulatorās iestādes, kurās tiek sniegti plaša spektra maksas pakalpojumi (ārstu konsultācijas un izmeklējumi) un ar kurām pretendents noslēdzis līgumu par maksas medicīnas pakalpojumu sniegšanu pretendenta klientiem, veicot tiešo norēķinu starp apdrošinātāju un medicīnas pakalpojumu sniedzēju, sk. Pielikumu Nr. 4. 
Iepirkuma līguma slēgšanas gadījumā pretendentam par pakalpojumiem, kas saņemti sarakstā minētajās iestādēs būs jānodrošina apmaksa pilnā apmērā atbilstoši iepirkuma specifikācijai, neatkarīgi no tā, vai šie pakalpojumi saņemti tiešā norēķina kārtībā.

Punkti par ambulatoro līgumiestāžu skaitu Rīgā tiek piešķirti pēc formulas:

L = Li / Lmaks. x 5
kur:

· L – pretendenta iegūtie punkti par šo vērtēšanas kritēriju;

· Lmaks. – lielākais pretendentu piedāvājumos iekļautais ambulatoro līgumiestāžu skaits Rīgā;

· Li –  konkrētā pretendenta ambulatoro līgumiestāžu Rīgā skaits.



	3b
	Līgumiestāžu skaits: 

· līgumiestāžu skaits Salaspils novadā, LS, maks. punktu skaits 7
Par pretendenta līgumiestādēm tiks uzskatītas ambulatorās (t.sk. rehabilitācijas pakalpojumu sniedzēji un laboratorijas), kā arī zobārstniecības iestādes Salaspils novadā, ar kurām pretendents noslēdzis līgumu par maksas pakalpojumu sniegšanu pretendenta klientiem, veicot tiešo norēķinu starp apdrošinātāju un medicīnas pakalpojumu sniedzēju, un kurās pretendents apņemas apmaksāt programmā iekļautos pakalpojumus pilnā apmērā (izņemot zobārstniecību). 

7 punkti tiks piešķirti pretendentam vai pretendentiem, kam būs lielākais kopējais līgumiestāžu skaits Salaspilī.
Pārējiem pretendentiem punkti par līgumiestāžu skaitu Salaspils novadā tiek piešķirti pēc formulas:

LS = Li / Lmaks. x 7
kur:

· LS – pretendenta iegūtie punkti par šo vērtēšanas kritēriju;

· Lmaks. – pretendentu piedāvājumos iekļautais lielākais līgumiestāžu skaits Salaspils novadā;

· Li –  konkrētā pretendenta kopējais līgumiestāžu skaits Salaspils novadā.

	3c
	Līgumiestāžu skaits: 

· prioritārās līgumiestādes, LP, maks. punktu skaits 15
Pasūtītāja prioritārās līgumiestādes (medicīnas pakalpojumu sniedzēji ārpus Salaspils, ko Pasūtītāja darbinieki izmanto visvairāk), uzskaitītas tabulā Pielikumā Nr.4, ko aizpilda Pretendents.

Ja visas uzskaitītās iestādes ir Pretendenta līgumiestādes un tas apņemas visus programmā iekļautos pakalpojumus, kas saņemti šajās iestādēs, apmaksāt pilnā apmērā neatkarīgi no tā, vai par šiem pakalpojumiem ir tiešā norēķina līgums, Pretendents saņem 15 punktus par šo kritēriju.

Ja visas uzskaitītās iestādes nav Pretendenta līgumiestādes vai tas nevar garantēt visu programmā iekļauto pakalpojumu, kas saņemti šajās iestādēs, apmaksu pilnā apmērā,  Pretendents par šo kritēriju punktus nesaņem.

	4
	Atvērtā polise 1000 EUR apmērā neparedzētu medicīnisku izdevumu segšanai, maks. punktu skaits 3
Pretendents, kurš piedāvājumā, nepārsniedzot budžeta ierobežojumus, iekļaus atvērto polisi 1000 EUR apmērā, saņems 3 vērtējuma punktus par šo kritēriju.



	5
	Ģimenes locekļu apdrošināšana, ĢL, maks. punktu skaits 3
Punktu piešķiršanas metodika:

· Ja tiek piedāvāta iespēja darbinieka ģimenes locekļiem (laulātais un bērni) iegādāties apdrošināšanas polises no personīgiem līdzekļiem par tādu pašu cenu kā darbiniekiem – tiks piešķirti 3 punkti;

· Ja tiek piedāvāta iespēja darbinieka ģimenes locekļiem (laulātais un bērni) iegādāties apdrošināšanas polises no personīgiem līdzekļiem par cenu, kas iekļaujas 101% līdz 120% robežās no darbiniekiem piedāvātās cenas – tiks piešķirti 2 punkti;
· Ja tiek piedāvāta iespēja darbinieka ģimenes locekļiem (laulātais un bērni) iegādāties apdrošināšanas polises no personīgiem līdzekļiem par cenu, kas iekļaujas 121 līdz 140% robežās no darbiniekiem piedāvātās cenas – tiks piešķirti 1 punkts;
· Ja darbinieku ģimenes locekļiem (laulātais un bērni) tiek piedāvāta iespēja iegādāties apdrošināšanas polises no personīgiem līdzekļiem par cenu, kas lielāka kā 140% no darbiniekiem piedāvātās cenas vai netiks piedāvāta iespēja apdrošināt darbinieka ģimenes locekļus, vai iespēja apdrošināt ģimenes locekļus tiks piedāvāta ar papildus ierobežojumiem – pretendentam tiks piešķirti 0 punkti;
 


7.2.5. Galīgo vērtējumu katram piedāvājumam nosaka kopējā vērtēšanas tabulā, saskaitot pretendentu iegūtos punktus par katru no kritērijiem. Komisija, ņemot vērā kopējos vērtēšanas rezultātus, pieņem lēmumu slēgt iepirkuma līgumu vai izbeigt iepirkumu neizvēloties nevienu piedāvājumu.

7.2.6. Iepirkuma komisija par iepirkuma uzvarētāju izvēlas pretendentu, kurš iesniedzis saimnieciski visizdevīgāko piedāvājumu, t.i. piedāvājumu, kurš ieguvis visaugstāko galīgo novērtējumu. 

8. PUŠU TIESĪBAS UN PIENĀKUMI

8.1. Iepirkuma komisijas tiesības

8.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

8.1.2. Lemt par piedāvājuma noformējuma atbilstību Nolikuma prasībām.

8.1.3. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

8.1.4. Izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar Pasūtītāju vai nenoslēdz to 5 darba dienu laikā no piedāvājuma noslēgt līgumu nosūtīšanas dienas.

8.1.5. Pārtraukt iepirkumu procedūru jebkurā tās stadijā, ja tam ir objektīvs pamatojums, par to attiecīgi nosūtot paziņojumu Iepirkumu uzraudzības birojam un visiem pretendentiem;

8.1.6. Noraidīt Pretendenta piedāvājumu, ja tas neatbilst Nolikuma vai Publisko iepirkuma likuma prasībām.
8.1.7. Pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas līguma slēgšanas tiesības.
8.2. Iepirkuma komisijas pienākumi

8.2.1. Nodrošināt Konkursa procedūras norisi un dokumentēšanu.

8.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

8.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.

8.2.4. Piedāvājumā ietverto informāciju izmantot tikai Konkursa rezultātu noteikšanai un iepirkuma līguma slēgšanai. Piedāvājumā ietvertās informācijas izmantošanai citiem mērķiem saņemt piedāvājuma iesniedzēja rakstisku piekrišanu.

8.2.5. Vērtēt pretendentus un to iesniegtos piedāvājumus saskaņā ar likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par Konkursa izbeigšanu, neizvēloties nevienu piedāvājumu.

8.3. Pretendenta tiesības

8.3.1. Iesniedzot piedāvājumu, pieprasīt apliecinājumu, ka piedāvājums ir saņemts.

8.3.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

8.3.3. Piedalīties piedāvājumu atvēršanas sanāksmē.

8.3.4. Iesniegt sūdzību par Pasūtītāja darbību attiecībā uz atklātā Konkursa likumību (līdz iepirkuma līguma noslēgšanai).

8.4. Pretendenta pienākumi

8.4.1. Sagatavot piedāvājumus atbilstoši Nolikuma prasībām.

8.4.2. Sniegt patiesu informāciju.

8.4.3. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai.

8.4.4. Segt visas izmaksas, kas saistītas ar piedāvājumu sagatavošanu un iesniegšanu.

9. LĒMUMA PIEŅEMŠANA

9.1. Līguma slēgšana

9.1.1. Pasūtītājs slēgs iepirkuma līgumu ar izraudzīto pretendentu, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu (5.pielikums). Iepirkuma līguma grozījumi pēc tā noslēgšanas ir pieļaujami saskaņā ar Publisko iepirkumu likuma 61.panta nosacījumiem. 

9.1.2. Ja pretendentam ir iebildumi par Nolikumam pievienotā iepirkuma līguma projekta nosacījumiem jāizsaka ne vēlāk kā līdz Publisko iepirkumu likuma 36.panta otrajā daļā noteiktajam termiņam. Pēc minētā termiņa iebildumi par līguma projekta nosacījumiem netiks ņemti vērā.

9.2. Citi noteikumi

9.2.1. Jebkādas sūdzības un pretenzijas, kas saistītas ar iepirkuma realizēšanu, tiek izskatītas  saskaņā ar normatīvajiem aktiem.

9.3. Pielikumi:

9.3.1. Pielikums Nr. 1: Tehniskā specifikācija un prasības uz 9 lp.
9.3.2. Pielikums Nr. 2: Pieteikums dalībai konkursā uz 1 lp.
9.3.3. Pielikums Nr. 3: Finanšu piedāvājuma forma uz 1 lp.

9.3.4. Pielikums Nr. 4: Tabulu paraugi - Līgumiestāžu skaits uz 2 lp.

9.3.5. Pielikums Nr. 5: Iepirkuma līguma projekts uz 6 lp.

9.3.6. Pielikums Nr. 6: Tabula – Izņēmumi un ierobežojumi uz 5 lp.
9.3.7. Pielikums Nr. 7: Apmaksāto laboratorisko izmeklējumu klāsts uz 7 lp.

Pielikums Nr.2
PRETENDENTA PIETEIKUMS 

dalībai atklātā konkursā “Salaspils novada pašvaldības darbinieku veselības apdrošināšana”, identifikācijas Nr. SNP 2024/6
	Pretendenta nosaukums
	

	Vienotais reģistrācijas numurs
	

	Juridiskā adrese
	

	Biroja adrese
	

	Kontaktpersona
	

	Paraksttiesīgā persona
	

	Tālruņa numurs
	

	E-pasta adrese
	

	Bankas nosaukums, konta Nr.
	

	Pretendenta statuss

	□ mazais uzņēmums
	□ vidējais uzņēmums


Ar šo apliecinām, ka:

1 piekrītam Nolikumā noteiktajām prasībām;  

2 piekrītam Nolikuma pielikumā pievienotā iepirkuma līguma projekta nosacījumiem;

3 publiskajam iepirkumam iesniegtā informācija ir patiesa un precīza;

4 iepirkuma līguma slēgšanas gadījumā ar Salaspils novada pašvaldības kapitālsabiedrībām (SIA “Salaspils veselības centrs”, PSIA “Valgums-S” un SIA “Salaspils Siltums”), ja no viņu puses tiks izteikts priekšlikums, tiks slēgts atsevišķs līgums par apdrošināšanas polišu iegādi uz tādiem pašiem nosacījumiem, kādu slēgs Salaspils novada pašvaldība;

5 mūsu piedāvājums ir spēkā 3 mēnešus no Nolikumā noteiktā piedāvājuma iesniegšanas termiņa.
Piedāvājam veikt Salaspils novada pašvaldības darbinieku veselības apdrošināšanu un iepirkuma līguma piešķiršanas gadījumā izpildīt visus Nolikumā un iesniegtajā Piedāvājumā minētos nosacījumus.

______________________________


___________________________

Pilnvarotās personas paraksts




/paraksta atšifrējums/

/Pilnvarotās personas amats/

	
	
	
	
	


Pielikums Nr.3

FINANŠU PIEDĀVĀJUMA FORMA

Pretendents aizpilda ietonētos lauciņus:

	Apdrošināšanas prēmija (sk. atbilstošos punktus Tehniskajā specifikācijā)
	Apdrošināšanas prēmija (EUR)

	1. Gada apdrošināšanas prēmija vienam darbiniekam saskaņā ar Nolikuma minimālajām prasībām un zobārstniecības papildprogrammu, ja tā iekļauta piedāvātajā programmā (EUR)
	

	2. Norāde par papildus iekļautajiem pakalpojumiem (Tehniskās specifikācijas 7. punktu / Tabulu nr. 3)
	

	2.1. zobārstniecības papildprogramma ar 50% apmaksu un gada limitu 100 EUR 
	Iekļauts / neiekļauts

	2.2.  ārstu konsultācijas un izmeklējumi pēc onkoloģiskās diagnozes noteikšanas
	Iekļauts / neiekļauts

	2.3. Maksas stacionāro pakalpojumu limits vienam saslimšanas gadījumam 1000 EUR
	Iekļauts / neiekļauts

	2.4. Atvērtā polise 1000 EUR gadā uz visu kolektīvu
	Iekļauts / neiekļauts

	
	

	Kopējā līgumsumma vienam apdrošināšanas periodam:
	cena vienam darbiniekam x 900

	Kopējā prognozētā līgumsumma abiem apdrošināšanas periodiem:
	Cena vienam darbiniekam x 900 x 2


	2. Papildprogrammu cenas
	

	2.1. Papildprogramma „Zobārstniecība” 50%/100 EUR, ja tā nav iekļauta programmā
	


	Piemaksa ģimenes locekļu polisēm, ja tāda tiek piemērota (%)
	


Datums:

Uzņēmuma vadītāja vai tā pilnvarotās personas (pievienot pilnvaru) paraksts, tā atšifrējums, zīmogs.

Pielikums Nr.4

LĪGUMIESTĀŽU SKAITS
Lūdzam pirmajā ailītē ierakstīt medicīnisko pakalpojumu sniedzējus, ar kuriem Pretendentam darbojas tiešā norēķina līgums, pārējās atzīmēt, kādus pakalpojumus šajā iestādē iespējams saņemt ar tiešo norēķinu. Līgumiestāžu skaitā neiekļaut aptiekas, zobārstniecības un sporta pakalpojumu sniedzējus.

Tabula P4.1 LĪGUMIESTĀŽU SKAITS RĪGĀ (paraugs)

Ar vērtējuma punktiem tiks vērtēts to līgumiestāžu skaits, kurās var saņemt plaša spektra maksas ambulatoros pakalpojumus - ārstu konsultācijas un izmeklējumus (netiks skaitītas iestādes kurās (1) Pretendentam ir tiešā norēķina līgums tikai par pacienta iemaksu, (2) ģimenes ārstu prakses, kur var saņemt tikai ģimenes ārstu konsultācijas, (3) iestādes, kurās var saņemt tikai laboratoriskos izmeklējumus) un kurās saņemtos un programmā iekļautos pakalpojumus (arī tad, ja tie netiks segti tiešā norēķina kārtībā), pretendents apņemas apmaksāt pilnā apmērā, saskaņā ar polises nosacījumiem. 

	
	Pakalpojuma sniedzēja nosaukums
	Maksas konsultācijas
	Maksas izmeklējumi
	Atzīme par 100% apmaksu programmā iekļautajiem pakalpojumiem

	1
	…
	
	
	

	2
	…
	
	
	

	3
	…
	
	
	


Tabula P 4.2 LĪGUMIESTĀŽU SKAITS SALASPILĪ
Šajā kontekstā par pretendenta līgumiestādēm tiks uzskatītas ārstniecības (t.sk. rehabilitācijas) iestādes, laboratorijas un zobārstniecības pakalpojumu sniedzēji (lūdzam neiekļaut aptiekas un sporta pakalpojumu sniedzējus), ar kuriem pretendentam ir noslēgts līgums par tiešo norēķinu un kurās pretendents apņemas apmaksāt programmā iekļautos pakalpojumus pilnā apmērā (izņemot zobārstniecības pakalpojumus, kas tiek segti 50% apmērā). 

Ja tabulā kāda no pretendenta līgumiestādēm nav iekļauta, pretendents ir tiesīgs tabulu papildināt ar trūkstošajām iestādēm.

Līgums ar 
	
	Pakalpojuma sniedzēja nosaukums
	

	1.
	SIA “Salaspils veselības cents”, Lauku ielā  8 
	Lūdzam apliecināt, ka Pretendentam ir noslēgts tiešā norēķina līgums ar šo iestādi vai norādīt citu, pakalpojumu apjoma ziņā līdzvērtīgu iestādi Salaspilī, ar kuru Pretendentam ir noslēgts tiešā norēķina līgums.

	
	
	Atzīme par tiešā norēķina līgumu:

	
	ĢĀP
	

	2.
	Jekaterinas Gerķes ĢĀP, SIA
	

	3.
	Liepiņas Madaras ĢĀP, SIA
	

	4.
	Maijas Kozlovskas ĢĀP, SIA
	

	5.
	ANJE, SIA
	

	6.
	Simanovičas Žanetas - ĢĀP
	

	7.
	APG Project, SIA
	

	8.
	Gundegas Pones - ĢĀP
	

	9.
	MPWG, SIA
	

	10.
	Beķe Gundega - ĢĀP
	

	11.
	SEMPERA DG, SIA
	

	12.
	KristaS BondareS ĢĀP
	

	13.
	Ritas Zaļenieces ĢĀP
	

	14.
	Ineses Rabkevičas ārsta prakse, SIA
	

	15.
	Valērijas Rudzinskas ĢĀP, SIA
	

	
	Ārsti - speciālisti
	

	16.
	Āva Gundega – ārsta prakse neirologijā
	

	17.
	Danosa Dita – ārsta prakse traumatoloģijā, ortopēdijā
	

	
	Laboratoriskie izmeklējumi
	

	18.
	NMS laboratorija (Centrālā laboratorija), SIA
	

	19.
	E.GULBJA LABORATORIJA, SIA
	

	
	Zobārstniecības pakalpojumi
	

	20.
	STOMATOLOGS, SIA
	Iekļauta tabulā P.4.3. un tiks vērtēta kā prioritārā iestāde 

	21.
	ONNI, SIA
	

	22.
	TJARVE, SIA
	

	23.
	A.Ķiesnera zobārstniecības privātprakse, SIA
	

	24.
	Identa, SIA
	

	
	Citas
	

	25.
	Rozenvalde, SIA
	

	26.
	KP prakse, SIA
	


Tabula P 4.3 PRIORITĀRĀS LĪGUMIESTĀDES 
	
	Pakalpojuma sniedzēja nosaukums
	Atzīme par tiešā norēķina līgumu:
	100% apmaksu programmā iekļautajiem pakalpojumiem (izņemot zobārstniecību):

	1.
	Veselības Centrs 4 SIA
	
	

	2.
	DZIEDNIECĪBA SIA (MFD Veselības Grupa)
	
	

	3.
	Medicīnas Sabiedrība ARS SIA
	
	

	4.
	Rīgas Austrumu Klīniskā Universitātes Slimnīca SIA
	
	

	5.
	E.Gulbja Laboratorija SIA
	
	

	6.
	SIA Rīgas 1.Slimnīca
	
	

	7. 
	SIA Flebomedika
	
	

	8.
	Vizuālā Diagnostika SIA
	
	

	9.
	SIA Stomatologs
	
	50%

	10.
	Paula Stradiņa Klīniskā Universitātes Slimnīca VSIA
	
	


� Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai kura gada bilance kopā nepārsniedz 43 miljonus euro.

